რბილი კაფსულა პერორალურად მისაღები ფარმაცევტული პრეპარატია; ის შედგება ჟელატინის გარსისაგან, რომელიც აქტიური ინგრედიენტის ხსნარის ერთჯერად დოზას შეიცავს. ასეთი კაფსულები ოპტიმალურია აქტიური, თხევადი და, პირველ რიგში, ცხიმოვანი ნივთიერებების შესაფუთად. რბილი კაფსულების მიღება უფრო ადვილია და ამცირებს გადაყლაპვასთან დაკავშირებულ უხერხულობას. კაფსულა იშლება ორგანიზმში მოხვედრისთანავე და სწრაფად თავისუფლდება აქტიური ნივთიერების ხსნარი, რაც აადვილებს შეწოვის პროცესს.
რბილ კაფსულას არა აქვს სუნი და გემო, იმის მიუხედევად, აქვს თუ არა გემო ან სუნი, კაფსულაში შემავალი აქტიური ინგრედიენტის ზეთოვან ხსნარს.